**Giurgiu** on Romaniassa Munteniassa Giurgiun piirikunnan pääkaupunki. Kaupungin väkiluku vuonna 2011 oli 54 655 asukasta. Kaupunki sijaitsee Tonavan rannalla, joka on Romanian ja Bulgarian rajajoki. Vastarannalla sijaitsee Rusen kaupunki.

Väestö
------

|  |
| --- |
| **Giurgiun väestönkasvu** |
| Vuosi | Väkiluku |
| 1900 | 13 977 |
| 1912 laskenta | Nousua 20 629 |
| 1930 laskenta | Nousua 31 016 |
| 1948 laskenta | Laskua 30 197 |
| 1956 laskenta | Nousua 32 613 |
| 1966 laskenta | Nousua 39 199 |
| 1977 laskenta | Nousua 51 544 |
| 1992 laskenta | Nousua 74 191 |
| 2002 laskenta | Laskua 69 587 |
| 2011 laskenta | Nousua 54 655 |

Vuoden 2002 väestölaskennan mukaan kaupungissa asui 71 899 asukasta, joista 52,2 % oli naisia. 
Kaupungin etninen jakauma on seuraava:

* Romanialaiset: 83,861 %
* Ei tiedossa: 11,42 %
* Romanit: 4,49 %
* Muut : 0,21 %

Maantiede
---------

Kaupungin pinta-ala on 5233,31 hehtaaria. Se sijaitsee teiden E70 ja E85 varrella noin 64 kilometrin etäisyydellä Romanian pääkaupungista Bukarestista.

Historia
--------

Aluetta kansoitti daakialaiset ja hallitsija Burebista rakennutti alueelle pääkaupunkinsa. Rooman valtakunnan aikana Justinianus I rakennutti alueelle useita linnoituksia. Kirjoituksissa kaupunki mainitaan nimellä "Zorio" vuonna 1396. Mircea I vanha aloitti aikakaudellaan kaupungin linnoitustyöt ja kaupunki eli kukoistusaikaansa. Vuosien varrella kaupunki on tuhottu useita kertoja, sen sijaitessa Osmanien valtakunnan vaikutuspiirissä. Vuonna 1462 Vlad III määräsi kaupungin poltettavaksi, ettei se jäisi osmaanien haltuun. Venäjän-Turkin sotien aikana kaupungin hallinnasta käytiin useita taisteluita. Kaupungin strateginen sijainti on edesauttanut sen nopeaa kehitystä; yksi Romanian ensimmäisistä lennättimistä ja rautateistä rakennettiin vuonna 1869 Bukarestin ja Giurgiun välille. Ensimmäisen maailmansodan aikana vuonna 1916 keskusvallat pommittivat kaupungin lähes maantasalle .

Ystävyyskaupungit
-----------------

* Bulgaria Ruse, Bulgaria
* Bulgaria Veliko Tărnovo, Bulgaria
* Ukraina Izmajil, Ukraina
* Unkari Dunaújváros, Unkari
* Kreikka Peristéri, Kreikka
* Turkki İnegöl, Turkki

Katso myös
----------

* Romanian piirikunnat
* FC Astra Giurgiu

Lähteet
-------

1. ↑  Giurgiun kaupungin sivut. Pormestarin CV. *primariagiurgiu.ro*.  Arkistoitu 1.11.2013. Viitattu 30.10.2013. (romaniaksi)
2. 1 2 3   (Arkistoitu – Internet Archive) Ennakkotulokset vuoden 2011 väestönlaskennasta.(viitattu 30.10.2013) (romaniaksi)
3. 1 2  Giurgiun kaupungin sivut. Yleistä tietoa kaupungista. *primariagiurgiu.ro*. Viitattu 30.10.2013. (romaniaksi)
4. ↑  Kulturális Innovációs Alapítvány: Populației și al Locuințelor 2002 - populația unităților administrative pe etnii *kia.hu*.  Arkistoitu 14.10.2013. Viitattu 30.10.2013. (romaniaksi)
5. ↑  Repere Istorice *primariagiurgiu.ro*.  Arkistoitu 24.9.2017. Viitattu 30.10.2013. (romaniaksi)
6. ↑  Kaupungin nettisivut: Orase infrăţite cu Giurgiu *primariagiurgiu.ro*.  Arkistoitu 14.10.2013. Viitattu 30.10.2013. (romaniaksi)

Aiheesta muualla
----------------

* Kuvia tai muita tiedostoja aiheesta **Giurgiu** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.